Diari Oficial de la Generalitat Valenciana


Sumari del DOGV 3963, del 21-03-2001 (2001/2165)

RESOLUCIÓ de 2 de març de 2001, de la subsecretària de Cultura i Educació, per la qual es donen de baixa a diverses associacions de pares i mares d'alumnes del cens de confederacions, federacions i associacions de pares i mares d'alumnes de centres docents, no universitaris, de la Comunitat Valenciana, creat per l'Ordre de 4 de novembre de 1996, de la Conselleria de Cultura, Educació i Ciència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3963

Data del DOGV
:   21-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2165


Data del document
:   02-03-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * alumnat
    * associació
    * alumne
    * parentiu

RESOLUCIÓ de 2 de març de 2001, de la subsecretària de Cultura i Educació, per la qual es donen de baixa a diverses associacions de pares i mares d'alumnes del cens de confederacions, federacions i associacions de pares i mares d'alumnes de centres docents, no universitaris, de la Comunitat Valenciana, creat per l'Ordre de 4 de novembre de 1996, de la Conselleria de Cultura, Educació i Ciència. [2001/M2165]
  
Vistos el Decret 126/1986, de 20 d'octubre, del Consell de la Generalitat Valenciana (DOGV núm. 466, de 14 de novembre), pel qual es regula la participació, funcionament i atribucions de les confederacions, federacions i associacions de pares i mares d'alumnes de centres docents, no universitaris, de la Comunitat Valenciana, i l'Ordre de 4 de novembre de 1996, de la Conselleria de Cultura, Educació i Ciència, per la qual es crea el cens de confederacions, federacions i associacions de mares i pares d'alumnes de centres docents no universitaris de la Comunitat Valenciana.
  
Vist el Decret 158/1998, de 29 de setembre, del Govern Valencià, pel qual es creen sengles instituts d'Educació Secundària a Chiva, l'Eliana, Massamagrell, Nules, Onda, Picassent i dos a València, per integració de dos centres existents, així com el Decret 170/1998, de 20 d'octubre, del Govern Valencià, pel qual es crea un col·legi públic a Bigastro, per integració del Col·legi Públic Miguel Hernández i del Col·legi Públic San José de Calasanz.
  
Vista igualment l'Ordre de 15 de maig del 2000, de la Conselleria de Cultura, Educació i Ciència, per la qual es modifica el catàleg d'unitats, la denominació i altres aspectes, de determinats centres públics d'Educació Infantil (2n cicle), Educació Primària i Educació Especial, de titularitat de la Generalitat Valenciana.
  
Atés que el Decret 158/1998, el Decret 170/1998 i l'Ordre de 15 de maig del 2000, preveuen l'extinció, entre altres, dels centres següents:
  
Centre docent Localitat
  
San Agatángelo elx
  
San Crispín Elx
  
Nit de l'Albà Elx
  
Miguel Hernández Bigastro
  
Institut Educació Secundària Onda
  
Institut Educació Secundària Escultor Giner Nules
  
Capità Alfonso Paterna
  
San Vicente i Ntra. Sra. Desamparados Sagunt-Port
  
En conseqüència, amb la facultat conferida per la disposició final segona de l'Orde de 4 de novembre de 1996, de la Conselleria de Cultura, Educació i Ciència, esta Subsecretaria de Cultura i Educació resol:
  
Donar de baixa en el cens de confederacions, federacions i associacions de pares i mares d'alumnes de centres docents no universitaris, les associacions de pares i mares d'alumnes que a continuació s'expressen:
  
Núm. cens APA Localitat CP
  
147 APA del CP San Vicente Ferrer Sagunt-Port 46171
  
357 APA del CP San Agatángelo Elx 03140
  
363 APA Capitán Alfonso Paterna 46316
  
540 APA San Crispín Elx 03699
  
627 APA Nit de l'Albà Elx 03119
  
257 APA Institut Educació Secundària Onda 12877
  
550 APA IES Escultor Giner Nules 12482
  
686 APA del CP Miguel Hernández Bigastro 03913
  
Contra la present resolució, que no esgota la via administrativa, es pot interposar recurs d'alçada davant del conseller de Cultura i Educació, en el termini d'un mes comptat a partir de l'endemà de la seua publicació.